දසුන්ගේ අක්ෂි තරලයේ මේ ප්‍රමාණයටත් වඩා ජලය අඩංගු වූයේ නම් එය සිදුවිය හැක්කේ කෙසේද? අධික ලෙස ශරීරයට ජලය එකතු විය හැකි ක්‍රම දෙකකි. අදාළ පුද්ගලයා මානසික රෝගයකින් පෙළෙන්නේ නම් ඇතැම් විට ඔහු කිසිම හේතුවක් නැතිව ජලය පානය කරයි. එසේත් නැත්නම් කිසියම් පුද්ගලයෙක් විසින් බලහත්කාරයෙන් ජලය පෙවිය යුතුය. ජලය අධික ලෙස ශරීර ගතවීම සිරුරට විෂ විය හැකිය. බාහිර තුවාල කිසිවක් නොකර වධ හිංසා පැමිණවීමේ ක්‍රමයක් ලෙස ජලය පෙවීම ප්‍රසිද්ධය. මේ අනුව වෛද්‍යවරයා නැවතත් පොලිසිය අමතා උපදෙස් දෙමින් දසුන් මේ තරම් වතුර බිව්වේ ඇයිද යන්න ගැන සොයා බලන්නැයි නියෝග කළේය. ඒ සම්බන්ධයෙන් දසුන්ගේ සුළු පියා පවසා තිබුණේ පිළිගත හැකි කරුණකි. එනම් දසුන්ට කැස්සට දීපු බෙහෙත් ඔහු අප්‍රිය කළ නිසා ඔහුට බලෙන් පෙවීමට සිදුවූ බවත් තිත්ත යන්න පුළුවන් තරම් වතුර බොන්නැයි තමන් බලකර සිටි බවත්ය.
බෙහෙත් වල රසය කුමක්ද?
තිත්ත